BECA D'INVESTIGACIÓ EN INFERMERIA FAMILIAR I COMUNITÀRIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5075)
  + [Valencià](/va/acuerdo/5075)






Selector de idioma

Leer

* [Español](/es/acuerdo/5075)
* [Valencià](/va/acuerdo/5075)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BECA D'INVESTIGACIÓ EN INFERMERIA FAMILIAR I COMUNITÀRIA[Butlletí Oficial Universitat d'Alacant](/ca/Publicacion)
=================================================================================================================

Secretaria General

Butlletí Oficial Universitat d'Alacant





BECA D'INVESTIGACIÓ EN INFERMERIA FAMILIAR I COMUNITÀRIA

Data d'aprovació
:   31/01/2019

Data de publicació
:   31/01/2019

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5075.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5075)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5075)
  + [Compartir acuerdo en 

    X](https://twitter.com/intent/tweet?via=UA_Universidad&text=BECA D'INVESTIGACIÓ EN INFERMERIA FAMILIAR I COMUNITÀRIA&url=https://www.boua.ua.es/va/acuerdo/5075)

**Títol:** BECA D'INVESTIGACIÓ EN INFERMERIA FAMILIAR I COMUNITÀRIA

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dijous, 31 de gener de 2019

BECA D’INVESTIGACIÓ EN INFERMERIA FAMILIAR I COMUNITÀRIA

La Càtedra d’Infermeria Familiar i Comunitària, amb el propòsit de donar suport i distingir la investigació en l’Especialitat d’Infermeria Comunitària convoca la Beca d’Investigació en Infermeria familiar i Comunitària que ha de regir-se per les bases que a continuació es detallen:

OBJECTIUS

1. Reconèixer la investigació sobre Infermeria Familiar i Comunitària en el període de formació de l’Especialitat d’Infermeria Familiar i Comunitària.

2. Reconèixer les Unitats Docents que es distingeixen, especialment, per fomentar, impulsar i desenvolupar la recerca d’Infermeria Familiar i Comunitària durant el procés de formació de les residents i els residents.

REQUISITS

Poden accedir a aquesta beca:

1. Investigacions o projectes en el camp de la Infermeria Familiar i Comunitària fets per residents de l’Especialitat d’Infermeria Familiar i Comunitària durant el període de formació en una Unitat Docent.

2. Per a les Unitats Docents de l’especialitat d’Infermeria Familiar i Comunitària. Ser Unitat Docent acreditada de l’especialitat d’Infermeria Familiar i Comunitària i tenir residents en formació durant el període de concessió de la beca.

NATURA

La beca serà:

- 1500 € i diploma acreditatiu per a la resident o el resident que siga elegit.

- 500 € i diploma acreditatiu per a la Unitat Docent en on estiga fent la Formació la resident o el resident que obtinga la beca.

MARC LEGAL I PRESSUPOSTARI

La dotació màxima destinada a aquesta convocatòria és de 2.000 € i es troba consignada en l’orgànica 81.14.1D.59.59 del pressupost de la Càtedra d’Infermeria Familiar i Comunitària. L’execució d’aquesta dotació està supeditada a la disponibilitat de liquiditat de la UA.

La dotació assignada a cada premi s’ajustarà, en els principis bàsics d’aquesta, al que disposa la Llei 38/2003, de 17 de novembre, general de subvencions; a l’Ordre 3/2017, de 31 de maig de la Conselleria de Transparència, Responsabilitat Social, Participació i Cooperació de la Generalitat Valenciana , que estableix les bases reguladores per a la concessió de subvencions en matèria de cooperació i a les regulacions, requisits i termes establerts per les normes de funcionament intern de la UA i al que estableix aquesta convocatòria.

CRITERIS DE CONCESSIÓ

1. Per a les persones residents es tindran en compte:

- Qualitat del projecte de recerca presentat, tant a nivell científic-metodològic, com social. Abast social i la projecció futura d’aquests (20 punts).

- Aplicabilitat en sectors d’especial interès social, científic i professional dels resultats de la recerca (10 punts).

- Especial repercussió social (10 punts).

Els projectes tindran una durada màxima de 2 anys. La dotació econòmica de la beca es dedicarà íntegrament a la seua realització, i caldrà justificar la despesa davant de la Càtedra d’Infermeria Familiar i Comunitària en la forma en què aquesta ho determine.

2. Per a les Unitats Docents d’Infermeria Familiar i Comunitària:

■ Trajectòria de la Unitat Docent a la promoció, foment i desenvolupament de la investigació en Infermeria Familiar i Comunitària en el període formatiu de les persones residents de l’Especialitat d’Infermeria Familiar i Comunitària. Es tindran en compte les aportacions fetes en Investigació en Infermeria Familiar i Comunitària durant, almenys, els dos anys anteriors a la concessió de la beca en base a:

- Publicacions en Revistes d’Impacte (JCR): 1 punts per cadascuna d’aquestes amb un màxim de 5 punts.

- Publicacions en Revistes Indexades: 0,5 punts per cadascuna d’aquestes amb un màxim de 5 punts.

- Publicacions en llibres o manuals amb ISBN: 1 punt per cada capítol, amb un màxim de 5 punts.

- Comunicacions o ponències en Congressos Internacionals sobre la matèria d’Infermeria Familiar i Comunitària o matèries afins: 1 punt per cadascuna d’aquestes amb un màxim de 5 punts.

- Comunicacions o ponències en Congressos Nacionals sobre la matèria d’Infermeria Familiar i Comunitària o matèries afins: 0,5 punts per cadascuna d’aquestes amb un màxim de 5 punts.

- Participació en projectes d’Investigació finançats de caràcter internacional: 2 punts per cada un d’aquests amb un màxim de 10 punts

- Participació en projectes d’Investigació finançats de caràcter nacional: 1 punts per cada un d’aquests amb un màxim de 5 punts

■ No haver obtingut la beca en edicions anteriors.

FORMALITZACIÓ DE LES SOL·LICITUDS

1. Per les persones residents d’Infermeria Familiar i Comunitària, la candidatura s’ha de formalitzar mitjançant la presentació dels documents que a continuació es relacionen.

Caldrà presentar la memòria del projecte, en format A 4 per una cara, doble espai, font Arial i mida de text de 10 punts.

■ Memòria del projecte d’investigació: segons l’estructura habitual de les diferents convocatòries públiques de finançament, que incloga a més un apartat on es faça una valoració de la importància i del possible impacte en l’àrea de la Infermeria Familiar i Comunitària: títol, resum (màxim 300 paraules), antecedents i estat actual del tema (màxim 1.500 paraules), objectius, hipòtesis (si escau), metodologia (màxim 1.500 paraules), importància i possible impacte en l’àrea de la Infermeria Familiar i Comunitària, pla de treball, experiència l’equip d’investigació sobre el tema, pla de difusió i mitjans disponibles per a la realització del projecte. La Memòria ha d’estar avalada per la responsable o el responsable de la Subcomissió d’Infermeria de la Unitat Docent corresponent i en aquesta han de constar les dades de les persones residents i de les tutores o els tutors corresponents d’aquestes.

2. Per a les Unitats Docents de l’Especialitat d’Infermeria Familiar i Comunitària:

■ Informe raonat amb una extensió màxima de 4 fulls (mida A4) per una cara, doble espai i mida de text Arial 10, en el qual figurin:

- Còpies confrontades de les aportacions fetes articles, comunicacions ...), o certificacions, per part de l’organisme pertinent, de les accions de suport a la investigació en Infermeria Familiar i Comunitària dutes a terme, per les quals consideren ser mereixedores de la beca i on s’identifique clarament la persona i/o col·lectiu que presenta la candidatura. Les candidatures s’han de presentar en Registre General o Auxiliars de la Universitat d’Alacant:

REGISTRE GENERAL UNIVERSITAT D’ALACANT

Universitat d’Alacant

Ap. 99 - 03359 Alacant

En el sobre s’indicarà clarament:

CÀTEDRA D’INFERMERIA FAMILIAR I COMUNITÀRIA

«BECA D’INVESTIGACIÓ EN INFERMERIA FAMILIAR I COMUNITÀRIA»

Departament d’Infermeria Comunitària, Medicina Preventiva i Salut Pública i Història de la Ciència

Els treballs que opten al premi hauran de ser enviats així mateix per correu electrònic en format PDF al següent correu electrònic:

[evmcswxizki@zimkz.fuy](mailto:mpqrjdehcoz@vqqcq.oka)

La no recepció dels documents per aquesta via suposarà l’exclusió de la convocatòria.

La participació en aquesta convocatòria implica l’acceptació d’aquestes bases.

TERMINI DE PRESENTACIÓ

El termini de presentació de candidatures serà l’1 de maig al 31 de maig del 2019.

COMISSIÓ DE SELECCIÓ

Té com a competència avaluar les sol·licituds presentades i establir l’ordre de prelació dels candidats i les candidates participants.

Els premis seran determinats per un jurat compost per:

El director de la Càtedra d’Infermeria Familiar i Comunitària, que actuarà com a president. Actuaran com a vocals, un representant de Ribera Salut, un representant de l’Associació d’Infermeria Comunitària (AEC), que actuarà com a secretari, que faran la selecció i valoració de les persones candidates i justificar-ne els mèrits d’acord amb la documentació aportada.

La beca es concedirà per consens (unanimitat) o, si escau majoria simple. En cas d’empat decidirà el vot de la presidència.

RESOLUCIÓ

La beca serà concedida per la Càtedra d’Infermeria Familiar i Comunitària, d’entre la terna de candidats proposats pel Jurat. La decisió del premi es pot declarar desert.

La decisió del jurat es farà conèixer per part d’aquest a les persones candidates i publicat al web de la Càtedra d’Infermeria Familiar i Comunitària.

PROTECCIÓ DE DADES DE CARÀCTER PERSONAL.

Les dades de caràcter personal aportades quedaran incloses en el fitxer automatitzat l corresponent d’aquesta Universitat, que es compromet a no fer-ne un ús diferent d’aquell per al qual han sigut sol·licitats, segons la resolució de la Universitat d’Alacant, de 17 de desembre de 2002, per la qual es regula els fitxers automatitzats de dades de caràcter personal (DOGV de 15 de gener de 2003).

La Universitat d’Alacant preveu la possibilitat d’exercir els drets d’accés, rectificació, supressió i, si escau, d’oposició, que preveuen els articles 13, 14 i 15 de la Llei Orgànica 3/2018, de 5 de desembre, de protecció de Dades Personals i garantia dels drets digitals; que han de ser exercits, per escrit, davant de la Gerència d’aquesta Universitat.

RECURSOS.

Contra aquesta convocatòria i els actes administratius que se’n deriven, es pot interposar recurs d’alçada previst en els articles 121 i 122 de la Llei 39/2015, d’1 d’octubre, del procediment administratiu comú de les administracions públiques, en el termini de un mes comptador des de l’endemà de les publicacions o notificacions. El recurs podrà interposar davant de l’òrgan que va dictar l’acte que s’impugna o davant del rector com a òrgan competent.

CONSIDERACIONS FINALS

Les persones becades han d’indicar en anuncis, informacions i/o publicacions resultants de treballs o projectes premiats, posteriors a la resolució del Jurat que han obtingut la «Beca d’Investigació per a Residents en Infermeria Familiar i Comunitària» concedit per la Càtedra de infermeria Familiar i Comunitària.

Alacant, 31 de gener del 2019

La secretària general

Esther Algarra Prats





[Carretera Sant Vicent del Raspeig s/n  
03343 Sant Vicent del Raspeig - Alacant  
 Tel. 66 696 4319 - Fax 66 650 3175](https://www.google.es/maps/@73.368911,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12477&trk=tyah&trkInfo=tarId%0J4540431942121%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)